
23-TA-2928: Noteikumu projekts (Grozījumi)
Grozījumi Ministru kabineta 2019. gada 3. septembra noteikumos Nr. 416 "Noteikumi par valsts vispārējās vidējās izglītības standartu un vispārējās vidējās izglītības programmu paraugiem"

	1.
	Noteikumu konsolidētā versija
 11. pielikuma 6. punkts. Izglītības iestāde var mainīt mācību stundu skaitu kursā, nesamazinot to vairāk par 20 procentiem no šā pielikuma tabulā kursam noteiktā stundu skaita. 12. pielikuma 7. punkts. Izglītības iestāde var mainīt mācību stundu skaitu kursā, nesamazinot to vairāk par 20 procentiem no šā pielikuma tabulā kursam noteiktā stundu skaita.
	Iebildums
Veselības ministrija turpina uzturēt iebildumu par iespējamību, ka Valsts aizsardzības mācība (turpmāk - VAM) var tikt ieviesta, samazinot mācību priekšmeta Sports un veselība stundu skaitu. Veselības ministrija neiebilst pret mācību kursa VAM ieviešanu, tomēr kategoriski neatbalsta minētā mācību priekšmeta ieviešanu uz fizisko aktivitāšu un veselības izglītības jautājumu mācību stundu rēķina. Nav pieļaujams, ka situācijā, kad pastāv bažas par veselības izglītības kvalitāti skolu izglītības programmās, vēl vairāk tiktu samazināts mācību stundu skaits, kas paredzētas veselības izglītības un drošības jautājumu apgūšanai, radot negatīvu ietekmi uz sabiedrības veselību. Tādējādi kritiski tiktu samazināts ne tikai izglītojamo fiziskās aktivitātes apjoms, bet arī samazinātā apjomā tiktu apgūti veselības veicināšanas un slimību profilakses, kā arī veselībpratības jautājumi. Aicinām noteikumu projektā iekļaut redakciju, ka izmantojot variantu, kad VAM tiek ieviests samazinot mācību stundu skaitu citos mācību kursos par 20%, netiek pieļauta iespēja samazināt Sports un veselība mācību stundu skaitu. 

